Exqrch/javanese-Komodo-pixelgpt huggingface dataset:
Ing taun 2015, "Forbes" nyatet yèn pikolèhané Dr.Phil iku $70 yuta kaknggo 12 wulan, lan dadi peringkat angka 15 artis sing nampa pikolèhan paling akèh sadonya.
Giorgos Seferis Giorgos Seferis ya iku penyair, esais, diplomat Yunani
Lair ana Smyrna, Anatolia, Kamaharajan Utsmani, utawa saiki İzmir, Turki, tanggal 13 Maret 1900
Séda ana Athena, Yunani, tanggal 20 September 1971
Dhèwèké nampa pahargyan Nobel Sastra taun 1963
Taun 1918, kulawargané pindah menyang Paris lan dhèwèké sinau hukum ana University of Paris lan ngugemi sastra
Dhèwèké bali menyang Athena taun 1925
Taun 1926, didhapuk dadi diplomat déning Kementrian Luar Negeri Yunani
Banjur makarya ana London lan Albania
Sasuwene Perang Donya 2, dhèwèké mèlu Free Greek Government ana pengasingan ing Crete, Mesir, Afrika Kidul, lan Italia, banjur bali kanggo mbebasake Athena taun 1944
Taun 1957-1962, dhèwèké dadi duta Yunani ana London.
Johannes Vilhelm Jensen Johannes Vilhelm Jensen ya iku penyair, novelis, esais, lan juru tulis manéka mitos Dhènemarken
Lair ana Farsø, Dhènemarken, tanggal 20 Januari 1873
Séda ana Copenhagen, Dhènemarken, tanggal 25 November 1950
Dhèwèké nampa pahargyan Nobel Sastra taun 1944
Dhèwèké anak kaping lorone H
Jensen, ahli bedhah veteran
Dhèwèké éntuk dhuwit saka nulis
Tulisan-tulisané akèh dhedhasar saka pawiyatan sains kang dhèwèké tempuh
Pakaryan sastrane wiwitan kanthi terbitan "Himmerlandshistorier" taun 1898-1910, kang nyritakake manéka carita lan dongèng ana Dhènemarken
Banjur taun 1944, legenda lan mitos kang ditulis 9 volume
Dhèwèké uga nulis geguritan, lakon, esai, mligi ana antropologi lan filosofi evolusi.
Manicotti Manicotti (tembung jamak saka basa Italia "manicotto", sing dhuwèni teges "sarung tangan wewulu," utawa, harfiahé, "lengenan klambi sing cendhèk" utawa "lengen klambi sing cendhèk") ya iku sawiji jinis pasta Italia-Amérikah
Jinis iku kalebu jinis pasta sing dhuwèni bolongané gedhé, racaké ana brenjulan ing salumahé, sing bakalé diwènèhi isèn-isèn lan dipanggang
Isèn-isèn iki lumrahé kèju ricotta dicampur karo bayem-bayem potongan sing uwis dimasak sadurungé, lan bisa waé danging cincang kaya ta veal
Banjur, lumrahé diwènèhi panganan ing ndhuwuré karo besciamella, racaké kagawé saka kèju Romano, kèju parmesan cheese, saos tomat utawa campuran-campuran saka iki mau
Persis karo pasat Italia sing jenengé cannelloni, manicotti bisa dièkstrusi ing wujud silinder, utawa digulung saka adonan sing lapisané akèh
Sawiji varian resèpé manicotti malah nggunakaké crêpe dudu pasta silinder kanggo ngamot isèn-isèn, sing padha-padha ditutupi ing saos lan dipanggang.
Quesadilla Sawiji quesadilla (, ]) ya iku sawiji tortilla, lumrahé tortilla jagung -nanging uga kadang kala kagawé saka tortilla gandum, sing njeroné diisi nganggo kèju banjur dibakar
Karo panganan liyané, kaya ta campuraning bumbu-bumbu lan jangan-janganan sing asin utawa jangan-janganan asringé ditambahi, banjurare dimasak ing wajan
Quesadilla sing lengkap nyakup loro tortilla diisi nganggo kèju lan ditumpuk unduh
Manawa diiris dadi loro, kagawé saka sawiji tortilla diisèni nganggo kèju lan dilempit dadi siji ing wujud wulan separo
Pinangkaning quesadilla iku Mèksiko ing jaman kolonial
Quesadilla minangka panganan uwis owah lan évolusi sawisé taun-taun nalika wong-wong sing èkspèrimèn utawa nyoba-nyoba nganggo macem-macemé sing béda
Quesadilla sing asli (Mèksiko)
Ing tlatah-tlatahing Mèksiko tengah lan kidul, sawiji quesadilla iku panganan masa sing bunder lan cèpèr dimasak, diarani "tortilla", diangetaké kanggo nglembutaké supaya bisa dilempit dadi siji banjur diwènèhi isèn-isèn
Quesadilla lumrahé diisèni nganggo kèju Oaxaca ("queso Oaxaca")
Kèju Oaxaca iku kèju kaya benang wujudé saka Mèksiko kagawé déning métode "pasta filata" (dadih sing dijembrèng)
Quesadilla iku dimasak ing "comal" nganti kèjuné ndlèdèk tenanan
Quesadilla iku lumrahé dimasak tanpa tambahan saka lenga apa waél
Asringé quesadilla iku disajikaké karo salsa ijo utawa abang, bawang bombay sing wis dirajang, lan guacamole
Banjur kèju Oaxaca utawa kèju benang iku sawiji isèn-isèn sing paling umum, bahan-bahan liyané uga digunakaké minangka tambahan utawa panaggantiné kèju liyané
Bahan-bahan iki kalebu jangan-jangan sing uwis dimasak, kaya ta kenthang-kenthangan karo "chorizo", squash blossoms, jamur-jamru, "epazote", "huitlacoche", lan daging masak sing rena-rena, kaya ta "chicharron", "tinga" kagawé saka daging pitik utawa daging sapi utawa, daging babi
Ing sawenèh panggonan, quesadilla ugu diwènèhi panganan liya ing dhuwuré nganngo bahan-bahan liya, mingangka tambahaning isèn-isèn sing wis ana ing jeroné: alpuket utawa guacamole, bawang bombay sing wis dirajang, tomat, lombok serrano lan cilantro iku sing paling umum
Salsas uga bisa ditambahi minangka topping.
William Golding Sir William Golding ya iku novelis Inggris
Dhèwèké nampa Pahargyan Nobel Sastra taun 1983
Sawisé makarya ana pemukiman lan perusahaan teater, dhèwèké dadi kepala sekolah ana Bishop Wordsworth's School, Salisbury
Taun 1940, dhèwèké mèlu Royal Navy nglelebake kapal perang Bismark Jerman, lan mènèhi komando siji peluncuran roket nalika invasi Perancis taun 1944
Lair ana Radzymin, Polandia, Kamaharajan Russia
Séda ana Surfside, Amérika Sarékat, tanggal 24 Juli 1991
Dhèwèké nampa Pahargyan Nobel Sastra taun 1978
Fiksi-fiksine nyritakake urip-uripane wong Yahudi ana Polandia lan Amérika Sarékat, dieling amarga isiné kang sugih ironi, akal, lan kawicaksanan, dibumboni okultisme lan kaanehan
Dhèwèké wiwitan nulis minangka jurnalis ana Warsawa nalika taun-taun perang
Dhèwèké kepengaruh kakange kang dadi pengarang lan mènèhi adhine kabebasan spiritual lan kontak karo arus anyar pergolakan pulitik, sosial lan budaya
Tentangan antarané tradisi karo apa kang anyar, antarané iman lan mistisisme karo pamikiran bébas, sekularisasi, dadi irah-irahan cerpene lan novèlé.
Derek Walcott Derek Walcott ya iku penyair lan dramawan
Lair ana Castries, Saint Lucia, tanggal 30 Januari 1930
Pakaryane njelajahi pengalaman kabudayan Karibia
Dhèwèké nampa Pahargyan Nobel Sastra taun 1992
Pengalamane urip ana pulau vulkanik pencil, sawijining pulau kang tau dilungguhi koloni Inggris, gawé pengaruh gedhé ana uripé lan pakaryane
Simbahe ujar-ujare keturunan budak
Bapake, pelukis cat air Bohemian, séda nalika Derek Walcott lan kembarane, Roderick, agi umur-umur bocah
Sawisé sekolah ana St
Ing kana dhèwèké makarya minangka kritikus teater lan seni
Taun 1959, dhèwèké ngedhegake Trinidad Theatre Workshop kang nggelar lakon-lakon gaweyane
Sawektu umur 18 taun, dhèwèké gawé pagelaran kanthi 25 geguritan
Trobosane teka kanthi kumpulan geguritan "In a Green Night" taun 1962.
Odysseus Elytis Odysseus Elytis, uga dieja Odysseas Elytēs, ya iku dasanamane Alepoudhelis, penyair Yunani
Lair ana Iráklion, Crete, saiki ana Yunani, tanggal 2 November 1911
Séda ana Athena, Yunani, tanggal 18 Maret 1996
Dhèwèké nampa Pahargyan Nobel Sastra taun 1979
Dhèwèké lair minangka keturunan kulawarga makmur saka Lesbos
Dhèwèké ninggal jeneng kulawargané kanggo ngedohake tulisané saka bisnis sabun kulawargané
Gumun karo Surealisme Prancis, mligi déning penyair Paul Éluard
Geguritane terbit taun 1935 ana Nea Grammata
Kondhang minangka penyair gagrak anyar kang nuwuhaké akèh reaksi
Kasil olehe lelaku lan kontribusi efektif kanggo reformasi puitik ana bengi Perang Donya 2
Geguritan awalé nudhuhake individualitas kuwat lan setting Surealis
Taun 1940, dhèwèké nerbitake volume "Prosanatolismoi".
Épisode-épisode Doctor Who sing ilang Épisode "Doctor Who" kang ilang iku péranganing sérial sains fiksi Britania "Doctor Who" kang wis ora kasimpen déning BBC manèh
"Doctor Who" iku sérial télévisi Britania prakara sawijining ngèlmuwan kang bisa ngumbara nrajang wektu lan jagad mawa mesin wektuné
Doctor Who wiwit ditayangaké ing taun 1963 lan paraga kang mainaké Doctor Who iki séjé-séjé
Kalebu pérangan iki ya iku akèh épisode lawas "Doctor Who", mligi kang dibintangi 'Sang Doktor' loro kapisan: William Hartnell lan Patrick Troughton
Olèhé BBC mbusaki program saka arsipé, déné alesan praktis rena-rena (kaya ta kurangé papan panyimpenan, langkané material, ora anané hak kanggo nayangaké ulang)
Kasilé iki, 97 saka 253 épisode saka enem taun wiwitan acara télévisi iki saiki ilang, mligi saka mangsa kaping telu nganti lima
Akibaté 26 sérial iku ora pepak
Sajatiné kang ilang iku luwih akèh manèh, nganti tinemu manèh saka akèh sumber, akèhé saka stasiun télévisi ing tanah sabrang
Doctor Who iku ora unik olèhé akèh arsipé kang ilang, awit akèh stasiun télévisi kerep resik-resik arsipé nganggo cara mengkéné
Nganti BBC ngowahi kawicaksanan pangarsipané ing taun 1978, èwonan jam acara télévisi, ing kabèh genre, padha dibusaki
Sérial BBC liyané kang mèlu kabusak kalebu "Dad's Army", "Z-Cars", "The Wednesday Play", "Steptoe and Son", lan "Not Only..
Stasiun ITV uga akèh mbusaki acara, kalebu épisode awal "The Avengers." Nanging "Doctor Who" iku astamiwa, awit saka 97 épisodené kang ilang iku kabèh ana rekaman swarané
Sing ngrekam ya para sutresna ing omah
Banjur akèh épisode kang ilang uga ana fotoné utawa vidéoklip cendhak
Saliyané iku, sawisé dipugar, kabèh épisode taun 1970-an uga ana lan malahan ing mawa warna, ora mung ireng putih
Perkara iki ora mesthi kaya mangkono kanggo sérial liyané
Usaha kanggo nemu épisode kang ilang, isih panggah lumaksana
Sing nglakoni ya BBC dhéwé karo para fans sérial iki
Épisode kang bisa tinemu manèh banjur dipugar kanggo dirilis ing VHS lan DVD
Rekaman swara kang ana ya wis padha dibabar ing kasèt lan CD
Akèh épisode kang ilang uga dirékonstruksi
Olèhé nglakoni déning animasi kang digawé kanthi kusu utawa déning nggabungaké foto-foto lan vidéoklip kang isih ana
Antara kurang luwih 1967 lan 1978, vidéo lan filem "dalam jumlah besar" kang kasimpen ing kapustakan filem ("Film Library") lan pérangan insinyur ("Engineering Department") BBC, padha dibusaki utawa diguwang kanggo mènèhi enggon programa anyar
Ana sawatara alesan, genéya prakara iki dilakoni, mligi amarga wong percaya manawa wis ora ana gunané manèh arsip filem iki disimpeni
Sarékat buruh Equity kang anggotané para aktor lan juru main sandhiwara nglawan ditepungaké TV rekaman wiwit dasawarsa 1950-an, nalika prakara iki bisa dilakoni wiwit iku.
Sawisé acara télévisi durung bisa direkam kanthi gampang, manawa salah sawijining acara télévisi, banjur para aktoré kudu diséwa manèh supaya bisa main manèh kanthi langsung
Kawedèné "Equity" iku, manawa sawijining stasiun télévisi nyimpen acara-acara télévisi, banjur stasiun télévisi iki bisa bola-bali nyiaraké kabèh acara iki tanpa wates
Manawa prakara iki kadadéan, mengko wong ora akèh nggawé acara anyar manèh lan ngancem pangasilané para aktor
Sanadyan Equity ora bisa nanggulangi TV rekaman, dhèwèké nambahaké sawatara pasal ing kontraké para anggotané kang ngandharaké manawa rekaman iku namung bisa dibalèni sawatara ing sajeroning wektu kang wis diwatesi lan sengaja nggawé béya kanggo siyaran ulangan dhuwur supaya stasiun télévisi luwih becik nggawé acara anyar tinimbang ngulangi rekaman lawas
Akibaté, rekaman kang hak ulangané wis kadaluwarsa, dianggep ora ana gunané manèh ing jero nagara kanggo stasiun télévisi
Akèh épisode Doctor Who direkam ing kasèt vidéo rong inci (kurang luwih 5 cm) kanggo siyaran awal lan sawisé iku direkam ulang ing filem 16 mm déning BBC Enterprises kanggo èksploitasi komersial
Filem 16 mm dienggo BBC Enterprises amarga filem iku luwih murah lan luwih gampang ditransportasi tinimbang kasèt vidéo
Saliyané iku filem iku média standar kamangka saben nagara nduwé sistim kang séjé-séjé kanggo vidéo
BBC ora nduwé arsip punjer kala iku
Kapustakan Filem nyimpen program kang disimpen ing filem kamangka Pérangan Insinyur nyimpeni kasèt vidéo
BBC Enterprises namung nyimpen rekaman acara kang dianggep bisa dièksploitasi kanthi komersial
Dhèwèké ora nduwé papan panyimpenan kusus lan senengané numpuk-numpuk kalèng filem kang sembarang enggon ing lokasi Villiers House kang dadi darbèné
Pérangan Insinyur ora nduwé mandat kanggo ngarsipi acara-acara télévisi kang disimpen ing kasèt vidéo, nanging biayasané ora mbusak utawa ngguwang vidéo nganti pérangan produksi utawa BBC Enterprises nyatakaké manawa rekaman vidéo ora dibutuhaké manèh
Rekaman vidéo asli kang dibusak ya iku saka sérial "The Highlanders", kang wis dibusak ing tanggal 9 Maret 1967, namung rong sasi sawisé Épisode 4 ditayangaké
Pambusakan lan pangguwangan rekaman Doctor Who sabanjuré diterusaké déning Pérangan Insinyur ing dasawarsa 1970-an
Pungkasané kabèh rekaman vidéo asli 253 épisode awal acara iki (1963-69) dibusak utawa diguwang
Rekaman vidéo asli taun 1960-an kang dibusak ya iku sérial "Fury from the Deep" saka taun 1968, ing pungkasaning taun 1974
Sanadyan kasèt asli padha dibusak, BBC Enterprises isih nyimpen arsip kang mèh pepak saka kabèh sérial iki ing média filem 16 mm nganti sakiwatengené 1972
Saka taun 1972 nganti 1978, BBC Enterprises uga ngguwang akèh material kang luwih lawas, kalebu akèh épisode Doctor Who
Épisode-épisode kang disimpen BBC Enterprises racaké diguwang amarga hak kanggo ngedol program iki ing nagara ngamanca karo para aktoré wis kadaluwarsa
Saliyané iku amarga akèh stasiun télévisi saindhenging donya pindhah marang tayangan awarna, wong mikir wis ora ana ajiné manèh manawa hak kanggo ngedol acara tv ireng putih didawakaké
Kapustakan Filem BBC sauntara iku ora ndarbèni tanggung jawab kanggo nyimpen acara télévisi kang ora direkam ing média filem
Mula ana cara mandheng kang séjé, sapa kang tanggung jawab kanggo ngarsip kabèh acara tv iku
Amerga kabèh lembaga padha nglémpar tanggung jawab marang lembaga liyané, siji-sijiné ora ngajèni nyimpen arsip filemé dhéwé
Ora anané komunikasi iki dadi faktor tambahan kang mastèkaké dibusaké akèh arsip filem ireng putih darbèné BBC
Sanadyan èwonan acara tv liyané dibusak ing saindhenging donya, épisode-épisode Doctor Who kang ilang iki dadi conto kang kawentar dhéwé manawa ora anané kawicakanan pangarsipan acara tv kang konsistèn nggawa risiko ilanging arsip acara tv kanthi permanèn
Sawisé resik-resik arsip lan olèhé tinemu manèh épisode-épisode kang ilang iki, arsip ilanging épisode Doctor Who nuduhaké bolongan kang ora konsistèn sadawaning sawelas mangsa kapisan
Kailangan kang gedhé iku akèhé tumrap marang sérial sang Doctor Kapisan lan Kapindho
Sanadyan namung ana rong carita kang namung kélangan saépisode waé, ana sawatara carita kang kélangan kabèh épisode.
Éra Patrick Troughton minangka sang Doctor Kapindho iku kang mligi kena dampaké; saka padbelas carita ing rong musimé awal, namung carita "The Tomb of the Cybermen" lan "The Enemy of the World" kang pepak
Lan carita iki namung bisa pepak amarga ana rekaman filem kang dibalèkaké saka Hong Kong lan Nigéria
Kabèh carita kang maragaké Jon Pertwee minangka sang Doctor Katelu pepak kabèh, sanadyan akèh épisode kang ora ana manèh ing kasèt vidéo asliné lan kudu dipugar dadi ndarbèni warna manèh mawa sawatara métode
Ditilik saka urutan panayangan, kasèt vidéo rekaman asli Doctor Who pungkasan kang dibusak iku épisode kapisan saka carita "Invasion of the Dinosaurs" lan "Death to the Daleks"
Loro-loroné saka taun 1974
Carita kapindho iki dibalèkaké saka tanah sabrang
Wiwitané saka kasèt vidéo mawa format NTSC lan sabanjuré saka kasèt vidéo ing format PAL kaya asliné saka sawijining kasèt kang dibalèkaké saka Dubai
Kanggo patang taun, Épisode 1 saka "Invasion of the Dinosaurs" iku siji-sijiné épisode Pertwee kang ora ana ing arsip BBC, nganti ana kopi ireng putih ing filem 16 mm dibalèkaké marang BBC ing sasi Juni 1983
Carita iki pungkasané dirilis ing DVD mawa Épisode 1 kang wis diwèhi warna manèh kanthi manual nganggo tangan lan kopi ireng putih kang luwih dhuwur kwalitasé
Banjur mèh kabèh épisode saka carita "Death to the Daleks" pepak kabèh ing kasèt vidéo asliné wiwit épisode 2
Saliyané iku uga ana kasus kang ora ana gandhèngané karo kawicaksanan mbusaki lan ngresiki arsip
Kasus iki ngenani syutingan pungkasan "The Deadly Assassin" épisode 3 (1976) kang duguwang saka rekaman asliné
Syutingan iki diguwang sawisé tayangan perdana ing Britania Agung awit dikomplain déning Mary Whitehouse saka "National Viewers' and Listeners' Association"